Source: https://www.monitoruldegalati.ro/sport/andreea-prescura,-csm-galati-speram-sa-facem-un-turneu-foarte-bun-la-baku,-plecam-cu-gandul-la-medalie.html
Timestamp: 2019-08-23 13:05:33+00:00

Document:
Andreea Prescură, CSM Galaţi: „Sperăm să facem un turneu foarte bun la Baku, plecăm cu gândul la medalie” - Monitorul de Galati - Ziar print si online
Andreea Prescură, CSM Galaţi: „Sperăm să facem un turneu foarte bun la Baku, plecăm cu gândul la medalie” Recomandat
Joi, 18 Iulie 2019 13:14
În perioada 21-27 iulie la Baku în Azerbaidjan se va desfăşura cea de-a 15-a ediţii de vară a Festivalului Olimpic al Tineretului European (FOTE) 2019. România va fi prezentă cu o delegaţie de 103 sportivi cu vârste cuprinse între 14 şi 18 ani care vor lua startul în întrecerile de: atletism, ciclism, gimnastică artistică, handbal, înot, judo, lupte, tenis şi volei, opt dintre cele zece sporturi din competiţie. Galaţiul va fi reprezentat de handbalista Andreea Prescură, legitimată la CSM Galaţi, componentă a Naţionalei de junioare a României.
„Sperăm să facem o figură frumoasă, să fim unite şi să facem un turneu foarte bun la Baku. Plecăm cu gândul la medalie fiindcă ştim că putem şi că suntem o echipă puternică. Eu personal îmi propun să fac un turneu frumos şi să ajut echipa cât pot pentru câştigarea meciurilor”, ne-a declarat tricolora de la CSM Galaţi, Andreea Prescură. Din păcate, marea absenţă din tabăra tricoloră este o altă componentă a formaţiei CSM Galaţi, Mălina Bichir, aflată în perioada de recuperare după operaţia de ligamente suferită în luna mai şi pe care o aşteptăm să revină din toamnă-iarnă mai puternică. România a fost repartizată în grupa A unde va întâlni: Franţa, Olanda şi Spania. Grupa B are componenţa: Ungaria, Elveţia, Cehia şi Azerbidjan. Primele două clasate din cele două grupe se califică în semifinale.
https://www.monitoruldegalati.ro/sport/andreea-prescura,-csm-galati-speram-sa-facem-un-turneu-foarte-bun-la-baku,-plecam-cu-gandul-la-medalie.html#sigProGalleriab525b67711
« Handbalistele de la CSM Galaţi vor să revină imediat în Liga Florilor
CS Universitatea Dunărea de Jos caută întăriri şi sprijin pentru Liga a 3-a »

References: CSM 
 CSM 
 CSM 
 CSM 
 CSM 
 CSM